ประเทศจีนในโอลิมปิกฤดูหนาว 2010

ประเทศจีน เข้าร่วมการแข่งขันโอลิมปิกฤดูหนาว 2010 ณ แวนคูเวอร์ บริติชโคลัมเบีย ประเทศแคนาดา โดยส่งคณะนักกีฬาจำนวนมากที่สุดในประวัติศาสตร์ของประเทศในการแข่งขันโอลิมปิกฤดูหนาว จำนวน 94 คน จีนทำผลงานดีที่สุดเท่าที่เคยมีมาในโอลิมปิกฤดูหนาว โดยคว้าเหรียญทอง 5 เหรียญ และรวมทั้งสิ้น 11 เหรียญ จบอันดับที่ 7 ในตารางเหรียญรางวัล

จีนคว้าเหรียญทองแรกในประวัติศาสตร์ของประเทศในสเกตลีลา เมื่อ เสิ่น เสวี่ย และ จ้าว หงป๋อ ทำลายสถิติโลกคะแนนรวมภายใต้ระบบตัดสินของสหพันธ์สเกตนานาชาติ ในการแข่งขันประเภทคู่ ถือเป็นครั้งแรกนับตั้งแต่ปี ค.ศ. 1960 ที่ทีมนักกีฬาซึ่งใช้ธงของ รัสเซีย, สหภาพโซเวียต หรือ ทีมรวม ไม่ได้รับเหรียญทองLos Angeles Times, "Fourth time is their charm", Philip Hersh, 16 February 2010 (accessed 16 February 2010) จีนยังคว้าเหรียญประเภททีมเหรียญแรกในโอลิมปิกฤดูหนาว จากการแข่งขันหญิง ด้วยเหรียญทองแดง ทีมนักกีฬาหญิงกีฬาสเกตความเร็วระยะสั้นของจีนกวาดเหรียญทองครบทั้งสี่รายการ นอกจากนี้ จีนยังคว้าอีกสามเหรียญจากการแข่งขันกีฬาสกีลีลาประเภทแอเรียลส์

หวัง เหมิง คว้าเหรียญทองสามเหรียญในสเกตความเร็วระยะสั้น และกลายเป็นนักกีฬาจีนที่ประสบความสำเร็จมากที่สุดในประวัติศาสตร์โอลิมปิกฤดูหนาว ขณะที่ โจว หยาง คว้าเหรียญทองสองเหรียญในการแข่งขันครั้งนี้

เซียว เทียน รองหัวหน้าคณะผู้แทนของจีน กล่าวถึงผลการแข่งขันครั้งนี้ว่าเป็น “ความก้าวหน้าครั้งสำคัญ” ของจีนในกีฬาฤดูหนาว"China makes historic breakthrough in winter sports at Vancouver Olympics", ซินหัว, March 1, 2010

 ผู้ได้รับเหรียญรางวัล 

นักกีฬาจีนต่อไปนี้ได้รับเหรียญรางวัลในการแข่งขันครั้งนี้:
 เหรียญ ชื่อ กีฬา รายการ วันที่   เสิ่น เสวี่ย / จ้าว หงป๋อ  กีฬาสเกตลีลา  ประเภทคู่  15 กุมภาพันธ์   หวัง เหมิง  กีฬาสเกตความเร็วระยะสั้น  หญิง 500 เมตร  17 กุมภาพันธ์   โจว หยาง  กีฬาสเกตความเร็วระยะสั้น  หญิง 1,500 เมตร  20 กุมภาพันธ์   ซุน หลินหลิน / หวัง เหมิง / จาง ฮุ่ย / โจว หยาง  กีฬาสเกตความเร็วระยะสั้น  หญิง 3,000 เมตร รีเลย์  24 กุมภาพันธ์   หวัง เหมิง  กีฬาสเกตความเร็วระยะสั้น  หญิง 1,000 เมตร  26 กุมภาพันธ์   ผาง ชิง / ถง เจี้ยน  กีฬาสเกตลีลา  ประเภทคู่  15 กุมภาพันธ์   หลี่ หนีนา  กีฬาสกีลีลา  หญิงแอเรียลส์  24 กุมภาพันธ์   หวัง เป่ย์ซิง  กีฬาสเกตความเร็ว  หญิง 500 เมตร  16 กุมภาพันธ์   กัว ซินซิน  กีฬาสกีลีลา  หญิงแอเรียลส์  24 กุมภาพันธ์   หลิว จงชิง  กีฬาสกีลีลา  ชายแอเรียลส์  25 กุมภาพันธ์   หวัง ปิงอวี่ / หลิว หยิน / เยว่ ชิงซวง / โจว เหยียน / หลิว จินหลี่  กีฬาเคอร์ลิง  หญิง  26 กุมภาพันธ์

 อ้างอิง 

ประเทศจีน
2010